At Ḥewwa (clef), nessaweḍ ad nefk isalen ɣef tmacahut s umata, d tmacahut taqbaylit ama deg wayen yeɛnan tabadut i sefkan inagmayen ama d wid n tmurt n leqbayel ama d iberraniyen, akken daɣen newwi-d awal deg leqdic-nteɣ ɣef wayen yerzan tasiwelt d umsiwel acku abdar n tmacahut ur yettili ara mebla tasiwelt acku d abrid i yeḍfer umsiwel iwakken ad yales ineḍruyen n tmacahut, syin akin nebder-d tawuri n tmacahut deg tmetti ama deg wayen yeɛnan ttrebga d uwelleh d uselmed deg yemdanen, syin akin nefka-d tulmisin n tmacahut s umata ama d tinfaliyin s ways tbeddu d tid s wacu i tkeffu, iwudam n tmacahut, adeg, d wakud arnu ɣur-s tutlayt s wacu senfalin, akken daɣen nefkad taɣessa n tmacahut neɣ lebni n tmacahut.